102 Jurnalul Oficial al Uniunii Europene 03/vol. 3 31979R1250 27.6.1979 JURNALUL OFICIAL AL COMUNITĂȚILOR EUROPENE L 159/8 REGULAMENTUL (CEE) NR. 1250/79 AL COMISIEI din 26 iunie 1979 de stabilire a taxelor compensatorii în sectorul semințelor COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul (CEE) nr. 2358/71 al Consiliului din 26 octombrie 1971 privind organizarea comună a pieței în sectorul semințelor (!), modificat ultima dată de Regulamentul (CEE) nr. 234/79 (2), în special articolul 6 alineatul (5), întrucât articolul 6 alineatul (3) din Regulamentul (CEE) nr. 2358/71 prevede că, în cazul în care prețul de ofertă franco frontieră, majorat cu taxele vamale, al unui tip de porumb hibrid destinat însămânțării și provenind dintr-o țară terță este mai mic decât prețul de referință corespunzător, la importurile acestui hibrid provenind din țara respectivă se percepe o taxă compensa- torie, cu respectarea obligațiilor care rezultă în urma consolidării în cadrul GATT (Acordul general pentru tarife și comerț); întrucât această taxă compensatorie este egală cu diferența între prețul de referință și prețul franco frontieră majorat cu taxele vamale; întrucât Regulamentul (CEE) nr. 1249/79 al Comisiei (*) a stabilit prețurile de referință pentru porumbul hibrid destinat însămânțării pentru anul de comercializare 1979/1980; întrucât preţurile de ofertă franco frontieră se stabilesc pentru fiecare provenienţă, pe baza tuturor datelor disponibile; întrucât aceste date sunt precizate la articolul 1 alineatele (1), (2) și (3) din Regulamentul (CEE) nr. 1665/72 al Comisiei (*); întrucât, în teme- iul articolul 3 din același regulament, preţurile de ofertă franco frontieră se stabilesc pentru fiecare proveniență, în funcţie de posibilitățile de cumpărare cele mai favorabile ale produselor vizate, calculate în conformitate cu dispozițiile articolelor 1 și 2; întrucât, pentru stabilirea acestor preţuri, nu trebuie să se ţină seama de informațiile cu privire la ofertele care nu au o influență economică asupra pieței, în special datorită cantităților mici la care fac referire; întrucât, în conformitate cu articolul 2 din Regulamentul (CEE) nr. 1665/72, trebuie ajustate datele privind prețurile care se referă la o altă etapă decât etapa franco frontieră în Comunitate; întru- cât, în conformitate cu articolul 4 alineatul (2) din același regula- ment, taxa compensatorie se modifică în cazul în care se constată o variație sensibilă a prețului de ofertă franco frontieră; întrucât, în ceea ce privește datele de care Comisia dispune în pre- zent, aplicarea tuturor dispozițiilor menționate anterior duce la stabilirea taxei compensatorii pentru anumite tipuri de hibrizi la sumele care figurează în anexa la prezentul regulament; întrucât este, prin urmare, necesar să se abroge Regulamentul (CEE) nr. 68/79 al Comisiei (5), modificat ultima dată de Regula- mentul (CEE) nr. 962/79 (£), care a stabilit taxele compensatorii pentru perioada anterioară; întrucât măsurile prevăzute în prezentul regulament sunt în conformitate cu avizul Comitetului de gestionare a semințelor, ADOPTĂ PREZENTUL REGULAMENT: Articolul 1 Taxele compensatorii aplicabile în sectorul semințelor sunt stabilite în anexă. Articolul 2 Regulamentul (CEE) nr. 68/79 se abrogă. Articolul 3 Prezentul regulament intră în vigoare la 1 iulie 1979. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 26 iunie 1979. 1 () JOL246,511.1971,p.1. () JOL34,921979,p.2. () JOL159,27.6.1979, p. 6. () JOL175,2.81972,p. 49. Pentru Comisie Finn GUNDELACH Vicepreședinte () JOL11,17.1.1979,p. 5. () JOL121,17.5.1979, p. 19.